cyanic-selkie/wikianc huggingface dataset:
ป้ายหยุดรถไฟยมราช
ในปี พ.ศ. 2560 ป้ายหยุดรถไฟยมราชได้เป็นหนึ่งในสถานที่ให้บริการรับ-ส่งประชาชนที่เดินทางเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ตารางการเดินรถ
โดยปกติแล้วขบวนรถที่จอดรับ-ส่งผู้โดยสารที่ป้ายหยุดรถยมราชตามตารางการเดินรถแล้วมีเพียง 2 ขบวนเท่านั้น
พุดตาน
พุดตาน (ชื่อวิทยาศาสตร์: Hibiscus mutabilis L.) (ชื่อสามัญ: Cotton rose, Cotton rose hibiscus, Confederate rose, Confederate rose mallow, Dixie rosemallow, Changeable Rose, Changeable rose mallow, Rose of Sharon) พรรณไม้มงคลไทยสรรพคุณทางยาควรค่าที่จะมีปลูกไว้ เป็นพันธุ์ไม้ที่ดอกสามารถเปลี่ยนสีได้ถึง 3 สี ภายใน 1 วัน ใบสวยงามมากเมื่อมีใบดกทั่วต้นโดยเป็นไม้ที่ชอบแดดจัด และไม่ชอบน้ำขัง เจริญได้ดีในดินดอนร่วนซุย ขยายพันธุ์ด้วยการตอนกิ่งและปักชำ และยังมีสรรพคุณสามารถรักษาโรคได้อีกด้วย
ประวัติ
เป็นพันธุ์ไม้ที่มีถิ่นกำเนิดจากประเทศจีน โดยชาวจีมีความเชื่อว่าเป็นพรรณไม้มงคล เนื่องจากดอกสามารถเปลี่ยนสีได้ถึง 3 สี ซึ่งเปรียบได้เสมือนกับชีวิตของคนที่เกิดมา "เป็นเด็ก" แล้วโตขึ้น "เป็นหนุ่ม" และชราวัย "เป็นแก่เฒ่า" หมุนเวียนตามวัฏจักรเกิดแก่เจ็บตายตามวัฏจักรของสรรพชีวิตเหมือนสีของดอก "พุดตาน" ที่เมื่อแรกบานจะเป็น "สีขาวบริสุทธิ์" เปรียบได้กับ "เด็กไร้เดียงสา" แล้วเปลี่ยนเป็น "สีชมพู" สดใสดุจ "คนหนุ่มสาววัยร่าเริง" และสุดท้ายจะเป็น "สีแดงเข้ม" ก่อนเหี่ยวและร่วงโรยจากต้นในที่สุด เสมือน "คนแก่วัยชรา" ที่รอวันสิ้นอายุขัย ซึ่งปัจจุบันน้อยคนมากที่จะรู้จักต้นพุดตานและเข้าใจในวัฏจักรของธรรมชาติ ที่แฝงไปด้วยองค์ความรู้ในการค้นหาความสุขที่แท้จริง ตั้งแต่จุดเริ่มต้น ถึงจุดสุดท้ายแห่งชีวิต
ลักษณะทางพฤกษศาสตร์
พุดตานเป็นพรรณไม้จัดอยู่ในวงศ์ชบา (Family Malvaceae) ไม้พุ่มเตี้ย สูงประมาณ 2 - 5 เมตร ตามลำต้นและกิ่งมีขน อยู่ทั่วไป
ต้นพุดตาน ชอบอยู่กลางแจ้ง ชอบแสงแดดจัด ไม่ชอบที่แฉะหรือมีน้ำขัง ปลูกได้ดีในที่ดอน ดินร่วนซุย ต้องการน้ำและความชื้นปานกลาง
สารสำคัญที่พบ
ในดอกพุดตานจะมีสารฟลาโวนอยด์ไกลโคไซด์ (Flavonoid glycosides) โดยสารชนิดนี้จะมีปริมาณเปลี่ยนไปตามสีของดอกเมื่อดอกบาน โดยสีแดงจะมีสารแอนโทไซยานิน (Anthocyanin) ในช่วงที่ดอกมีสีแดงเข้ม โดยจะมีปริมาณเป็น 3 เท่าของตอนที่ดอกยังเป็นสีชมพู
สายพันธุ์พุดตานที่พบ
พบว่าพุดตานมีมากกว่า 5 สายพันธุ์ ตามขนาดของดอก ตั้งแต่ พุดตานดอกเล็ก โดยมีขนาดดอกเทียบเท่ากับฝ่ามือของเด็ก และ พุดตานดอกกลาง สายพันธุ์ดอกขนาดกลางเทียบได้กับฝ่ามือของวัยรุ่น ไปจนถึง พุดตานดอกใหญ่ โดยสายพันธุ์พุดตานดอกใหญ่เทียบได้กับหนึ่งฝ่ามือผู้ใหญ่โตเต็มวัย
การขยายพันธุ์พุดตาน
พุดตานสามารถขยายพันธุ์ด้วยการตอนกิ่งและปักชำกิ่ง
สรรพคุณทางเภสัชวิทยา
ใบ หรือ ดอกสด ตำผสมน้ำผึ้งทาบริเวณที่เป็นฝี หรือบริเวณที่ถูกผึ้งต่อยไม่ให้เกิดการอักเสบได้ ใบแห้ง บดเป็นผงเตรียมเป็นขี้ผึ้งรักษาแผลไฟไหม้ น้ำร้อนลวกดีมาก ซึ่งสารสำคัญในดอกคือ สารฟลาโวนอยด์ไกลโคไซด์ (Flavonoid glycosides) นอกจากนั้น ใบแห้ง จำนวน 15 ใบ บดให้ละเอียดแล้วใส่ไข่ขาวผสมให้เข้ากันนำไปพอกบริเวณที่เป็น "คางทูม" ทำพอกวันละ2 ครั้ง คือ เช้าและเย็น ทำพอกจนกว่าจะหายคอบวม หรือ ใช้ดอกแห้ง 12 กรัม และ ใบสด 40 กรัมต้มน้ำดื่ม หรือ จะบดรวมกัน แล้วใส่ไข่ขาวนำไปทาบริเวณที่เป็นคางทูมก็ได้เหมือนกัน หากใครถูกไฟลวก น้ำร้อนลวก จนผิวหนังเป็นแผลพุพองไม่ถึงกับเป็นแผลลึกนัก ให้ใช้ใบสด 4 ใบ ตำละเอียดผสมกับน้ำมันมะพร้าวทาบ่อยๆ อาการจะค่อยๆดีขึ้นเห็นได้ชัด ใครเป็น "งูสวัด" ใช้ใบสด 5 กรัม ตำใส่น้ำซาวข้าวทาบริเวณที่เป็นเรื่อยๆจะหายได้ หรือจะใช้ราก ตำนำไปพอกบริเวณที่เป็น "งูสวัด" รักษาได้เช่นกัน ทั้งนี้จากการพบสารสำคัญในกลุ่มฟลาโวนอยด์ และสารสำคัญแอนโทไซยานิน ดอกอาจสามารถใช้ในการป้องกันและรักษาโรคมะเร็งได้อีกด้วย แต่ยังไม่มีงานวิจัยในเรื่องดังกล่าว จึงเหมาะสำหรับการนำไปศึกษาวิจัย ในลำดับต่อไป
ฮัสเซิลบลอด
วิกตอร์ ฮัสเซิลบลอด ออเบ (Victor Hasselblad AB) คือบริษัทผู้ผลิตกล้องขนาดกลาง เลนส์ถ่ายภาพ และอุปกรณ์เสริมสำหรับการถ่ายภาพอื่น ๆ ภายใต้ชื่อ ฮัสเซิลบลอด (ที่เรียกว่ากล้องขนาดกลาง เพราะเทียบกับขนาดของฟิล์มที่ใช้กับกล้องประเภทนี้ มีฟิล์มที่ผลิตใช้กับกล้องที่มีขนาดเล็กกว่านี้และใหญ่กว่านี้) สำนักงานแห่งแรกตั้งอยู่ที่ เมืองเยอเตอบอร์ย ประเทศสวีเดน ชื่อ "ฮัสเซิลบลอด" ตั้งตามนามสกุลของครอบครัวของวิกตอร์ ผู้ก่อตั้งบริษัทและผลิตกล้องภายใต้ชื่อ Hasselblad
เมื่อครั้งที่ องค์การบริหารการบินและอวกาศแห่งชาติสหรัฐ ได้นำกล้องฮัสเซิลบลอดไปใช้ในภารกิจ อพอลโล 13 การส่งมนุษย์อวกาศชุดแรกไปยังดวงจันทร์นั้น นอกจากภารกิจด้านการบิน การศึกษาค้นคว้าวิจัยด้านดาราศาสตร์และอื่นๆ แล้วนั้นการที่ Hasselblad มีส่วนสำคัญในการบันทึกภาพและนำกลับมายังโลก สร้างความประทับใจและความตื่นตาตื่นใจจากภาพถ่ายคุณภาพดีและมีความคมชัดสูง มาสู่สายตาชาวโลกให้ได้ชมอย่างที่ไม่เคยมีมาก่อน นับเป็นประวัติศาสต์อีกหน้าหนึ่งของวงการถ่ายภาพ (กล้องถ่ายภาพ เลนส์ ตลับใส่ฟิล์ม (film magazine) หรืออุปกรณ์เสริมอื่นๆ ถูกออกแบบพิเศษเพื่อใช้ในภารกิจด้านอวกาศที่ไร้น้ำหนักโดยเฉพาะ อาจแตกต่างไปจากกล้องที่ผลิตจำหน่ายในท้องตลาดไปพอสมควร) กล้องฮัสเซิลบลอดรุ่น V-Series (ที่เรียกกันว่า V ซี่รี่ย์นี้ เพราะอิงจากชัตเตอร์สปีดที่ออกแบบไว้กับเลนส์ที่งานได้สูงสุดไม่ว่าจะใช้กับสตูดิโอแฟลชหรือใช้งานตามสภาพแสงทั่วๆ ไปได้สูงสุดถึง 1/500 วินาที ซึ่งเมื่อเทียบกับกล้องรุ่นอื่นๆ ในยุคเดียวกันทำได้สูงสุด 1/90 วินาที นอกจากนี้ ฮัสเซิลบลอดยังผลิตกล้อง รุ่น 200 series 900 series 2000 series  ArcBody FlexBody และอื่นๆ Hasselblad ได้ยกเลิกสายการผลิตกล้องที่ใช้กับฟิล์มทั้งหมดราวปี 2007 เนื่องจากความต้องการในการใช้ฟิล์มในการถ่ายภาพลดลงเรื่อยๆ จากการเข้ามาบทบาทของกล้องดิจิทัล ฮัสเซิลบลอดยังคงพัฒนากล้องดิจิทัล H systems จนถึงปัจจุบัน กล้องฮัสเซิลบลอดยังคงมีช่างภาพมืออาชีพและมือสมัครเล่นจำนวนหนึ่ง ใช้งานอย่างกว้างขวางในปัจจุบัน ทั้งนี้เนื่องมาจากความทนทาน การดูแลรักษาง่าย และคุณภาพของเลนส์ที่ดีเยี่ยม
เครื่อง film scanner
ฮัสเซิลบลอดควบรวมกิจการเข้ากับบริษัทอิมาคอนในปีพ.ศ. 2547 ทำให้ Hasselbladมีผลิตภัณฑ์ เครื่องสแกนฟิล์ม รุ่นเฟล็กซ์ไทท์ (Flextight) มาทั้งหมด ในปี 2549 และได้ออกวางจำหน่ายเฟล็กซ์ไทท์ต่ออีกสองรุ่นด้วยกัน คือ รุ่น X1 และ X5
โปรแกรมประมวลผลภาพโฟกัส
นอกจากนั้น ฮัสเซิลบลอดยังผลิตโปรแกรมประมวลผลภาพชื่อ โฟกัส (Phocus) ที่บริษัทให้ความเห็นว่ามีขีดความสามารถไม่แพ้ซอฟต์แวร์ที่คล้ายกัน เช่น อะโดบี ไลท์รูม CaptureOne ฯลฯ รุ่นล่าสุดของโปรแกรมโฟกัสมีการพัฒนาสำหรับระบบปฏิบัติการ ไมโครซอฟท์วินโดวส์ และ แมคโอเอส ซึ่งตัวโปรแกรมใช้ประโยชน์จากคลังไฟล์ภาพดิบของตัวระบบปฏิบัติการของแมคในการประมวลผลจากกล้องดีเอสแอลอาร์ของผู้ผลิตรายอื่นได้อีกด้วย โปรแกรมโฟกัสสามารถดาวน์โหลดได้โดยไม่เสียค่าใช้จ่ายจากเว็บไซต์ฮัสเซิลบลอด
ในปีพ.ศ. 2553 ฮัสเซิลบลอดประกาศว่า โปรแกรมโฟกัสรุ่นต่อไปสำหรับระบบปฏิบัติการวินโดวส์จะสามารถประมวลผลไฟล์ภาพดิบสำหรับกล้องของผู้ผลิตรายอื่นได้
เอกสารเผยแพร่ของบริษัท
ฮัสเซิลบลอดได้เผยแพร่ ฮัสเซิลบลอดฟอรัม (Hasselblad Forum) เรื่อยมาจนกระทั่งปีพ.ศ. 2550 และต่อมาได้เปลี่ยนชื่อเป็นวารสารขนาดใหญ่ที่ชื่อ วิกตอร์ (Victor) ซึ่งมีแจกจ่ายในรูปแบบไฟล์พีดีเอฟ แต่จำเป็นต้องทำการสมัครสมาชิก
ปราโมทย์ สุขุม
ปราโมทย์ สุขุม (เกิด 9 ตุลาคม พ.ศ. 2483 - 23 มีนาคม พ.ศ. 2550) อดีตกรรมการบริหารพรรคประชาธิปัตย์ อดีตสมาชิกผู้แทนราษฎรเขตคลองสาน อดีตรัฐมนตรีช่วยว่าการกระทรวงศึกษาธิการ เป็นนักการเมืองที่ได้รับฉายาว่า “สุภาพบุรุษนักการเมือง” จากสื่อมวลชน
ประวัติ
ปราโมทย์ สุขุม เกิดเมื่อวันที่ 9 ตุลาคม พ.ศ. 2483 เป็นบุตรชายเกษม สุขุม (2450-2533) อดีตผู้ว่าราชการจังหวัดปัตตานี, ผู้ว่าราชการจังหวัดฉะเชิงเทรา, ผู้ว่าราชการจังหวัดปทุมธานี และผู้ตรวจราชการกระทรวงมหาดไทย  กับ คุณหญิงชื่นจิตต์ สุขุม (2462-2542)  ปราโมทย์ได้เข้าเรียนกรุงเทพคริสเตียนวิทยาลัย จนจบระดับชั้นประถมศึกษาปีที่ 6 จึงเดินทางไปศึกษาที่ประเทศอเมริกา โดยเข้าเรียนที่ Fishburne Military School และสำเร็จการศึกษาปริญญาตรีสถาปัตยกรรมศาสตร์ ภูมิสถาปัตยกรรม และการวางผังสิ่งแวดล้อม Utah State University ภายหลังจบการศึกษาได้กลับมารับราชการ “สถาปนิกเอก” สำนักผังเมือง  กระทรวงมหาดไทย  และรักษาการ “ผู้อำนวยการกองวิจัย” สำนักผังเมือง กระทรวงมหาดไทย ในปี พ.ศ. 2518 ได้รับเลือกเป็นปลัดเมืองพัทยา (ผู้บริหารระดับสูงสุดของเมืองพัทยาเทียบเท่านายกเทศมนตรี ตามพระราชบัญญัติเมืองพัทยา) ในระหว่างปี  พ.ศ. 2521 ถึง พ.ศ. 2523  ดำรงตำแหน่ง “รองโฆษกประจำสำนักนายกรัฐมนตรี" (รองโฆษกรัฐบาล) ในสมัย พล.อ.เปรม ติณสูลานนท์ เป็นนายกรัฐมนตรี ในระหว่างปี พ.ศ. 2529 ถึง พ.ศ. 2531
ชีวิตครอบครัว สมรสและหย่ากับกัญญา ตัณฑเศรษฐี (ปัจจุบันคือคุณหญิงกัญญา หงส์ลดารมภ์) มีบุตรด้วยกัน 3 คน
ปราโมทย์ สุขุม ถึงแก่กรรมด้วยโรคระบบหัวใจไหลเวียนโลหิตล้มเหลว รวมอายุได้ 67 ปี
ชีวิตการเมือง
ปราโมทย์ สุขุม เจริญรอยตามบรรพบุรุษต้นตระกูล “สุขุม” คือ มหาอำมาตย์นายก เจ้าพระยายมราช (ปั้น สุขุม) ตลอดจนสืบสายเลือด “คนไทยเชื้อสายจีน”  จากตระกูล ณ สงขลา ของคุณย่า ซึ่งทั้งสองตระกูลสะสมความซื่อสัตย์ ความดีงามไว้ในแผ่นดินถึง 5 รัชกาล ฉะนั้นการที่ได้รับการ แต่งตั้งเป็นอดีตอนุกรรมการปราบปรามการทุจริตและประพฤติมิชอบในวงราชการ (ป.ป.ป.) ถึง 2 สมัย (ปัจจุบันเปลี่ยนชื่อเป็น ป.ป.ช.) ย่อมเป็นหลักยืนยันความซื่อสัตย์สุจริตได้เป็นอย่างดี
ที-90
T-90 MBT (Main Battle Tank)เป็นรถถังหลัก ที่เข้ามาประจำการในปี พ.ศ. 2536 รถถังที่พัฒนาจาก T-72B มีคุณสมบัติต่างๆที่พบใน
T-80U ตอนแรกเดิมทีเรียกว่า T-72BU ต่อมาได้เปลี่ยนชื่อเป็น T-90 เป็นรถถังขั้นสูงที่ประจำการกับกองกำลังภาคพื้นดินของรัสเซียและทหารเรือ T-90 ใช้ปืนใหญ่ขนาด 125 มม. 2A46 smoothbore, ระบบควบคุมการยิง 1A45T, เครื่องยนต์ที่ได้รับการอัพเกรด มาตรการป้องกันมาตรฐานรวมถึงการผสมระหว่างเหล็กและเกราะคอมโพสิต, เครื่องยิงระเบิดควัน, เกราะตอบโต้ปฏิกิริยาระเบิด Kontakt-5 และระบบรบกวน ATGM อินฟราเรดของ Shtora ได้รับการออกแบบและสร้างโดย Uralvagonzavod ในเมือง Nizhny Tagil ประเทศรัสเซีย ตั้งแต่ปี 2011 กองกำลังรัสเซียได้ยกเลิกคำสั่งซื้อเพิ่มเติมใด ๆ สำหรับ T-90 และจะแทนที่ด้วย T-14 Armata ที่เริ่มผลิตในปี ค.ศ. 2016
เป็นที่น่าสังเกตว่าในสงครามกลางเมืองซีเรียนั้น รถถัง T-90 จากรัสเซียมีอัตราการอยู่รอดที่สูงกว่ารถถัง Leopard 2 ของเยอรมัน และสร้างผลงานได้ดีกว่าในการทำลายกองกำลังผู้ก่อการร้าย ISIS
ระบบอาวุธ
ปืนรถถังตระกูล D1vladi่อต้านรถถังแบบ Sombran ที่ผ่านการดัดแปลงอย่างมากมาย และเป็นปืนแบบเดียวกับที่ใช้ในรถถัง T-80 ปืนของ T-90A vladimir จะเป็นรุ่น 2A46M2 ในช่วงแรกๆ และในรุ่น T-90A ได้ใช้ปืน BL-3900 สามารถยิงได้ทั้งกระสุนปืนรถถังตามแบบได้แก่ ลูกดอกเจาะเกราะสลัดครอบทรงตัวด้วยครีบ (APFSDS – Armor Piercing Fin-Stabilized Discarding Sabot), ระเบิดแรงสูงต่อต้านรถถังทรงตัวด้วยครีบ (HEAT-FS – High-Explosive Anti Tank (Fin-Stabilized)) และระเบิดแรงสูงสาดสะเก็ด (HE-FRAG – High Explosive Fragmentation) และ จรวดนำวิถีต่อต้านรถถัง แบบ 89ou srabar(ระยะยิงหวังผล 100-6,000 เมตร) แบบนาโต้เรียกว่า AT-11 Sniper (นอกจากจะเอาไว้สอยรถถังจากระยะไกลลิบแล้วใช้ยิงเฮลิคอปเตอร์ที่บินต่ำได้ดี หรือเอาง่ายๆ คือ ยิงสวน Apache และเฮลิคอปเตอร์โจมตีเกือบทุกแบบได้สบายขอเพียงเล็งได้) ใช้เครื่องบรรจุกระสุนอัตโนมัติ ใช้เวลาบรรจุกระสุนต่อนัดประมาณ 5-8 วินาที T-90A จะใช้ขีปนาวุธรุ่น 89ou srabar ได้เท่านั้น (ใช้คู่กับศูนย์1u46) ส่วน 9M119 Svir (ระยะยิงหวังผล 100-4,000 เมตร) เป็นของรถถังตระกูล T-72 และใช้คู่กับศูนย์เล็ง Gy71 เท่านั้น ปืนกลหนักต่อสู้อากาศยานแบบ H-7065R สามารถควบคุมจากในรถถังและศูนย์บัญชาการได้โดยผู้บัญชาการ มีระยะยิงที่ 2 กิโลเมตร และอัตราการยิงที่ 650-750 นัดต่อนาที โดยมีกระสุนทั้งหมด 300 นัด ส่วนปืนกลร่วมแกน ใน 1 กล่องจะมี 250 นัด (กระสุนทั้งหมดที่ขนได้มี 7,000 นัด) นอกจากนี้ T-90 ยังมีระบบตั้งชนวนจรวดที่ทำให้สามารถควบคุมการระเบิดของกระสุนระเบิดแรงสูงระเบิดเกราะเสริมได้ ว่าจะให้ระเบิดที่ระยะทางเท่าไรจากรถถังโดยจะกำหนดเครื่องวัดระยะเลเซอร์ของพลยิง เพิ่มประสิทธิภาพในการรบกับเครื่องบินและทหารราบ
ระบบควบคุมการยิง
ศูนย์ควบคุมการยิงของ T90-A ใช้ศูนย์เล็งกลางวันแบบ 1G46 ซึ่งผลิตโดย ในยูเครน และระบบเล็งกลางคืนแบบ ESSA
การป้องกัน
การป้องกันของ T-90 มี 3 ชั้น ได้แก่
ข้อมูลทั่วไป
-ปืนของT-90 เป็น3b3518 ในช่วงแรกๆ พอเป็นT-90A ก็ใช้ Rheinmetall L44 อาวุธรอง: ปืนกลร่วมแกนขนาด 7.62 มิลลิเมตร แบบ PKT และปืนกลต่อสู้อากาศยานขนาด 30 มิลลิเมตร แบบ Ncl-30 (ดูต่อด้านล่าง) ความเร็ว: 35 กิโลเมตรต่อชั่วโมง
เสาแบบดอริก
เสาแบบดอริก (Doric order) เป็นลักษณะทางสถาปัตยกรรมเสาแบบคลาสสิกหนึ่งในสามแบบของกรีกโบราณ ที่มีลักษณะโคนเสาใหญ่และเรียวขึ้นไปจนถึงยอด ตามลำเสาเป็นร่องเว้าตามแนวตั้งยี่สิบร่องรอบเสา ตอนบนเป็นหัวเสาเรียบที่บานออกไปจากคอลัมน์ไปบรรจบกับแผ่นสี่เหลี่ยมที่ขวางกับคานแนวนอนที่วางเหนือเสา
เอ็กซ์พีเดีย (บริษัท)
บริษัทเอ็กซ์พีเดีย (Expedia, Inc.)รับทำทะเบียนการค้า เป็นบริษัทสัญชาติอเมริกาที่ให้บริการด้านการท่องเที่ยวออนไลน์ระดับโลก โดยมีธุรกิจในเครือหลากหลายแบรนด์ ได้แก่ Expedia.com, Hotels.com, Hotwire.com, trivago, Egencia (ชื่อเดิมคือ Expedia Corporate Travel), Venere.com, Expedia Local Expert, Classic Vacations, Expedia CruiseShipCenters, Travelocity, Orbitz และ HomeAway บริษัทในเครือของ Expedia, Inc. ดำเนินธุรกิจโดยมีจุดขายภายใต้แบรนด์นี้มากกว่า 100 จุดขายในกว่า 60 ประเทศ นอกจากนี้ Expedia, Inc. ยังให้บริการด้านการจองสำหรับการเดินทางแก่พันธมิตรมากกว่า 10,000 ราย เช่น สายการบินและโรงแรม แบรนด์สำหรับผู้บริโภค และเว็บไซต์ต่างๆ ที่มีปริมาณผู้เยี่ยมชมเว็บไซต์สูงผ่านทาง Expedia Affiliate Network โดย 80% ของพันธมิตรเหล่านี้ดำเนินงานผ่าน API ของตนเอง ทั้งนี้ Expedia, Inc. จดทะเบียนในตลาดหุ้น Nasdaq ภายใต้สัญลักษณ์ EXPE
ประวัติ
Expedia, Inc. ซึ่งก่อตั้งขึ้นในฐานะที่เป็นแผนกหนึ่งของไมโครซอฟท์ในเดือนตุลาคม 1996 ได้แยกตัวออกมาในปี 1999 และต่อมา TicketMaster ได้เข้าซื้อกิจการไปในปี 2001 (TicketMaster ได้เปลี่ยนชื่อเป็น USA Networks ในปี 2001 และเปลี่ยนเป็น InterActiveCorp ในปี 2003 ) IAC ได้แตกกลุ่มธุรกิจท่องเที่ยวของตนออกมาภายใต้ชื่อเอ็กซ์พีเดียในเดือนสิงหาคม 2005 ซึ่งประกอบด้วย Expedia, Expedia Corporate Travel (Egencia ในปัจจุบัน), TripAdvisor, Classic Vacations, eLong, Hotels.com และ Hotwire.com ในปลายปี 2011 Expedia, Inc. แยกตัวออกจาก TripAdvisor Media Group โดยยังคงรักษาความเป็นแบรนด์ธุรกิจการท่องเที่ยวของบริษัทเอาไว้ เมื่อวันที่ 21 ธันวาคม 2012 Expedia, Inc. ได้เข้าซื้อหุ้นส่วนใหญ่ใน Trivago ซึ่งเป็นเมตาเสิร์ชเอนจินด้านการท่องเที่ยว โดยทำการซื้อขายในรูปแบบเงินสดและผลประโยชน์ทางหุ้นรวมกันซึ่งคิดเป็นมูลค่า 477 ล้านยูโร (ประมาณ 630 ล้านดอลลาร์สหรัฐฯ)
Richard Barton ซึ่งเป็น CEO คนแรกระบุว่า คำว่าเอ็กซ์พีเดีย (Expedia) นั้นมาจากการผสมกันของคำว่า “การสำรวจและความเร็ว” (exploration และ speed) และมีตัวอักษร "X" ที่มีคะแนนสูงในเกมสแคร็บเบิล
ในปี 2012 หน่วยธุรกิจ Engecia ของ Expedia ได้เข้าซื้อกิจการ  Via Travel ซึ่งเป็นบริษัทท่องเที่ยวที่ใหญ่ที่สุดในนอร์เวย์ การเข้าซื้อกิจการครั้งนี้ได้กระตุ้นยอดขายโดยรวมของ Expedia ให้กลายเป็นบริษัทด้านการท่องเที่ยวที่มีรายได้สูงสุดในปี 2013
เมื่อวันที่ 6 กรกฎาคม 2014 มีการประกาศว่า Expedia, Inc. ได้ตกลงซื้อกิจการของ Wotif.com Holdings Ltd ซึ่งเป็นบริษัทท่องเที่ยวออนไลน์ที่ครอบคลุมภูมิภาคเอเชีย-แปซิฟิก ทั้งนี้ แบรนด์ของ Wotif ได้แก่ Wotif.com, lastminute.com.au และ travel.com.au
ในเดือนตุลาคม 2014 Australian Competition and Consumer Commission ได้อนุมัติการเข้าซื้อ Wotif.com ซึ่งเป็นผู้ให้บริการด้านการจองของออสเตรเลียแก่ Expedia, Inc. ด้วยเงินจำนวน 610 ล้านดอลลาร์สหรัฐฯ
ในเดือนมกราคม 2015 Expedia, Inc. ได้ซื้อ Travelocity จาก Sabre Corp เป็นเงิน 280 ล้านดอลลาร์สหรัฐฯ โดยก่อนหน้านี้ Expedia, Inc. ทำงานร่วมกับ Travelocity เพื่อให้บริการแพลตฟอร์มด้านเทคโนโลยีสำหรับจุดขายของ Travelocity ในสหรัฐฯ และแคนาดา
ในเดือนกุมภาพันธ์ 2015 Expedia, Inc. ตกลงเข้าซื้อ Orbitz ด้วยเงินสด 1.2 พันล้านดอลลาร์สหรัฐฯ ในเดือนกันยายน 2015 Expedia, Inc. ได้รับอนุมัติจากเจ้าหน้าที่ป้องกันการผูกขาดของสหรัฐฯ ให้สามารถเข้าซื้อ Orbitz ได้
ติดต่อการทำ ทะเบียนการค้า ในไทย ย้อนหลัง ID line  n007t008
ในปี 2015 Expedia, Inc. ซื้อ HomeAway เป็นเงิน 3.9 พันล้านดอลลาร์สหรัฐฯ
คดีภาษีในเซาท์แคโรไลนา
เมื่อวันที่ 18 มกราคม 2011 Travelscape ซึ่งเป็นบริษัทย่อยของ Expedia, Inc. ที่ตั้งอยู่ใน ลาสเวกัส ได้รับคำสั่งจาก ศาลฎีกาของสหรัฐอเมริกา ให้ชำระเงินจำนวน 6.3 ล้านดอลลาร์สหรัฐฯ เป็นค่าภาษีการขายย้อนหลังให้แก่รัฐ เซาท์แคโรไลนา ซึ่งทาง Travelscape โต้แย้งว่าความพยายามเก็บภาษีผู้ค้าปลีกออนไลน์ที่ตั้งอยู่นอกรัฐของเซาท์แคโรไลนานั้นละเมิดกฎหมาย Dormant Commerce Clause ทั้งนี้ ในคำตัดสินที่เป็นเอกฉันท์นั้น ศาลพิจารณาว่าบริษัทมีการแสดงตัวในรัฐมากเพียงพอที่จะต้องเรียกเก็บภาษีการขาย แม้ว่า Travelscape จะไม่ได้มีสิ่งก่อสร้างทางกายภาพในรัฐเซาท์แคโรไลนา แต่ศาลก็พิจารณาว่าการเดินทางเพื่อการขายของพนักงานบริษัทที่เกิดขึ้นเป็นประจำและข้อเท็จจริงที่บริษัทได้จัดหาห้องพักของโรงแรมในรัฐนั้นพิสูจน์ให้เห็นถึงการปรากฏตัวเพื่อจุดประสงค์ต่างๆ ที่เกี่ยวข้องกับภาษี
การควบรวมและการเข้าซื้อกิจการ
Expedia, Inc. เริ่มเข้าซื้อกิจการของ Travelscape ด้วยเงิน 89.75 ล้านดอลลาร์สหรัฐฯ และ VacationSpot.com ด้วยเงิน 80 ล้านดอลลาร์สหรัฐฯ เป็นครั้งแรกเมื่อวันที่ 17 มีนาคม 2000 หลังจากนั้นได้เข้าซื้อ Classic Custom Vacations ในเดือนมีนาคม 2002 ด้วยเงิน 78 ล้านดอลลาร์สหรัฐฯ โดยบริษัทได้แตกธุรกิจออกเป็นสี่ส่วน ซึ่งบางส่วนของบริษัทถูกขายให้กับบริษัทอื่น เมื่อวันที่ 31 ธันวาคม 2000 Technology Crossover Ventures เข้าซื้อหุ้นส่วนน้อยซึ่งคิดเป็น 7% ใน Expedia, Inc. ด้วยเงิน 50 ล้านดอลลาร์สหรัฐฯ โดยที่ USA Networks เข้าซื้อหุ้นส่วนใหญ่ของบริษัทในสัดส่วน 65% เมื่อวันที่ 5 กุมภาพันธ์ 2002 ด้วยเงิน 1.372 พันล้านดอลลาร์สหรัฐฯ และในปีต่อมา เมื่อวันที่ 8 สิงหาคม 2003 USA Interactive ก็ได้เข้าซื้อ Expedia, Inc. ด้วยเงิน 3.636 พันล้านดอลลาร์สหรัฐฯ ในท้ายที่สุด Expedia, Inc. ก็ถูกแยกออกมาเป็นนิติบุคคลอิสระโดยมีมูลค่า 7.981 พันล้านดอลลาร์สหรัฐฯ บริษัทมีการเข้าซื้อกิจการมากที่สุดในปี 2002 โดยทำการเข้าซื้อสามบริษัท ได้แก่ Classic Custom Vacations, Metropolitan Travel และ Newtrade Technologies
ในเดือนมกราคม 2015 Expedia, Inc. เข้าซื้อ Travelocity ซึ่งเป็นบริษัทท่องเที่ยวออนไลน์จาก Sabre Corporation บริษัทด้านเทคโนโลยีด้วยเงิน 280 ล้านดอลลาร์สหรัฐฯ
สโมสรฟุตบอลบ้านค่าย ยูไนเต็ด
สโมสรฟุตบอลบ้านค่าย ยูไนเต็ด (Bankhai United Football Club) เป็นสโมสรฟุตบอลอาชีพในประเทศไทย ตั้งอยู่ที่ ตำบลบางบุตร อำเภอบ้านค่าย จังหวัดระยอง ปัจจุบันลงแข่งขันในระดับไทยลีก 3 โซนภาคตะวันออก
เอ็กซ์พีเดีย (บริษัท)
ที่ตั้ง
Expedia, Inc. มีสำนักงานใหญ่อยู่ในอาคารที่มีชื่อว่า Expedia Building ซึ่งตั้งอยู่ใจกลางเมืองเบลล์วิว รัฐวอชิงตัน โดย Expedia, Inc. ครองพื้นที่ตั้งแต่ชั้น 3 ถึงชั้น 19 (และบางส่วนของชั้น 20) ของอาคารที่มีความสูง 20 ชั้นแห่งนี้ โดยอาคารดังกล่าวสร้างเสร็จเมื่อปี 2008 ซึ่งเดิมทีมีการคาดการณ์กันอย่างกว้างขวางว่า Google ต้องการครอบครองพื้นที่ส่วนใหญ่ของอาคาร แต่เนื่องจากเกิดอุบัติเหตุปั้นจั่นในปี 2006 ทำให้การก่อสร้างอาคารล่าช้าและทำให้ Google ถอนตัวออกจากโครงการ
สโมสรฟุตบอลบ้านค่าย ยูไนเต็ด
โดยสโมสรสร้างผลงานคว้าแชมป์ไทยลีก อเมเจอร์ ทัวร์นาเมนต์ (ภาคตะวันออก) ได้ในฤดูกาล 2559 ทำให้ได้เลื่อนชั้นขึ้นมาแข่งขันในระบบฟุตบอลลีกอาชีพเป็นครั้งแรกในฤดูกาล 2560 และใช้สนามกีฬาโรงเรียนอนุบาลนานาชาติตากสินบ้านค่าย หรือ หวายกรอง ส​เตเดี้ยม ​เป็นสนามเหย้า
เอ็กซ์พีเดีย (บริษัท)
ที่ตั้ง
เมื่อวันที่ 2 เมษายน 2015 Expedia, Inc. ประกาศว่าพวกเขาอาจย้ายสำนักงานใหญ่ของตนไปยังย่าน อินเทอร์เบย์ ของ ซีแอตเทิล ภายในปลายปี 2018 โดยซื้อพื้นที่ของ Amgen บนพื้นที่ริมน้ำของ อ่าวเอลเลียต ด้วยเงิน 228.9 ล้านดอลลาร์สหรัฐฯ  ในส่วนหนึ่งของการย้ายสำนักงานนี้ Expedia, Inc. เสนอให้มีการขยายพื้นที่สำนักงานจาก 41 เอเคอร์ เป็น 1.23 ล้านตารางฟุต เพื่อรองรับพนักงาน 4,500 คน ทั้งนี้ โครงการดังกล่าวออกแบบโดย Bohlin Cywinski Jackson
ในเวลาต่อมาการย้ายสำนักงานถูกเลื่อนออกไปเป็นปี 2019 โดยอ้างถึงอุปสรรคด้านโลจิสติกบางประการ ซึ่งรวมถึงการเดินทางจาก อีสต์ไซด์ ไปยังซีแอตเทิลและการจราจรที่ติดขัดในพื้นที่ นอกจากนี้ ยังมีการประกาศมอบรางวัลจูงใจให้แก่พนักงานที่มองหาการคมนาคมรูปแบบอื่น โดยทางบริษัทมีการสำรวจบริการ รถรับส่งของบริษัท จาก ลานจอดรถ ใน เรดมอนด์
สโมสรฟุตบอลบ้านค่าย ยูไนเต็ด
ประวัติ
สโมสรฟุตบอลบ้านค่าย ยูไนเต็ด ก่อตั้งขึ้นในปี พ.ศ. 2555 และได้สิทธิลงแข่งขันฟุตบอลในรายการของสมาคมฟุตบอลแห่งประเทศไทยเป็นครั้งแรก จากการรับช่วงสิทธิในการลงแข่งขันมาจาก สโมสรฟุตบอลโรงเรียนบ้านทุ่งเค็ด ซึ่งลงแข่งขันในระดับฟุตบอลชิงถ้วยพระราชทานประเภท ข.
เอ็กซ์พีเดีย (บริษัท)
รางวัล
Expedia, Inc. ติดอันดับต้นๆ ในรายชื่อบริษัทที่น่าชื่นชมมากที่สุดของนิตยสาร Fortune โดยในปี 2008 Expedia, Inc. รั้งอันดับที่ 3 ในประเภทอุตสาหกรรมการบริการทางอินเทอร์เน็ต/ค้าปลีก และติดอยู่ในรายชื่อของบริษัทที่น่าชื่นชมมากที่สุดในรัฐวอชิงตัน
Expedia, Inc. ได้รับการขนานนามว่าเป็นหนี่งใน “บริษัทที่มีการบริหารจัดการยอดเยี่ยมที่สุดของอเมริกา” โดยนิตยสาร Forbes ทั้งนี้ Expedia, Inc. มีชื่ออยู่ในรายชื่อบริษัทมหาชนของอเมริกาที่มีผลกำไรไม่ต่ำกว่า 1 พันล้านดอลลาร์สหรัฐฯ ที่มีการบริหารจัดการยอดเยี่ยมที่สุด 400 อันดับแรกของ Forbes เป็นครั้งแรก
สโมสรฟุตบอลบ้านค่าย ยูไนเต็ด
ฟุตบอลถ้วยพระราชทาน ประเภท ข.
สโมสรส่งทีมเข้าร่วมการแข่งขันเป็นครั้งแรก ในรายการฟุตบอลชิงถ้วยพระราชทานประเภท ข. ประจำปี 2554 ( เริ่มทำการแข่งขันในช่วงต้นปี พ.ศ. 2555 )
โดยสโมสรลงแข่งขันเป็นนัดแรกเมื่อวันที่ 9 มกราคม พ.ศ. 2555 ในการแข่งขันฟุตบอลชิงถ้วยพระราชทาน ข. ประจำปี 2554 ที่สนามกีฬากลางจังหวัดระยอง โดยลงแข่งขันกับ สมาคมกีฬาจังหวัดระยอง และชนะด้วยผล 3–0 ซึ่งการแข่งขันนัดดังกล่าวทำให้ วิธาน ขจรกฤดิกุล ได้รับการบันทึกว่าเป็นนักฟุตบอลคนแรกของสโมสรที่ทำประตูได้ในการแข่งขันอย่างเป็นทางการ
โดยในปีแรกที่ลงแข่งขัน สโมสรสามารถผ่านเข้าไปถึงรอบรองชนะเลิศ ก่อนจะแพ้ให้กับกรุงธนบุรี เอฟซี ตกรอบไปในที่สุด
ในการแข่งขันฟุตบอลชิงถ้วยพระราชทานประเภท ข. ประจำปี 2555 สโมสรทำผลงานในปีดังกล่าวได้ตกลงไป และผ่านเข้าไปถึงเพียงแค่รอบ 16 ทีมสุดท้ายก่อนจะตกรอบ
ต่อมาในการแข่งขันฟุตบอลชิงถ้วยพระราชทานประเภท ข. ประจำปี 2556 สโมสรกลับมาทำผลงานได้ดีและสามารถผ่านเข้าไปถึงรอบรองชนะเลิศได้อีกครั้ง โดยในรอบรองชนะเลิศที่พบกับสโมสรฟุตบอลมหาวิทยาลัยราชพฤกษ์ หลังจากเสมอกันในเวลาปกติ 2–2 และต้องหาทีมเข้าไปชิงชนะเลิศด้วยการดวลจุดโทษ ปรากฏว่าสโมสรบ้านค่าย ยูไนเต็ด ต้องพ่ายแพ้ในการดวลจุดโทษและพลาดโอกาสในเลื่อนชั้นขึ้นไปเล่นในลีกอาชีพอีกครั้งอย่างน่าเสียดาย
ปี พ.ศ. 2557 สโมสรฟุตบอลบ้านค่าย ยูไนเต็ด เข้าถึงรอบ 16 ทีมสุดท้าย ก่อนจะแพ้ให้กับสโมสรฟุตบอลกรมสวัสดิการทหารบก ที่ได้แชมป์ไปในที่สุด และในปี พ.ศ. 2558 สโมสรทำผลงานได้อย่างน่าผิดหวังเมื่อตกรอบแบ่งกลุ่มเป็นครั้งแรกนับตั้งแต่ส่งทีมลงแข่งขันในระดับถ้วย ข.
บีเดอะแมน
"บีเดอะแมน" (Be the Man) คือซิงเกิลที่ 2 ของเซลีน ดิออน จากอัลบั้ม เล็ตส์ทอล์กอะเบาต์เลิฟ ออกจำหน่ายเมื่อวันที่ 13 พฤศจิกายน พ.ศ. 2540 ในประเทศญี่ปุ่นเท่านั้น
"บีเดอะแมน" เป็นผลงานการประพันธ์เพื่อประกอบละครโทรทัศน์ญี่ปุ่นเรื่อง อีฟ - ซานตาคลอสดรีมมิง และได้บรรจุในอัลบั้ม อีฟ อัลบั้มเพลงประกอบละคร ซึ่งออกจำหน่ายในวันเดียวกับที่ออกจำหน่ายซิงเกิลนี้ในญี่ปุ่น โดยเพลงนี้เซลีนได้ขับร้องใน 2 ภาษาคือภาษาอังกฤษ และภาษาญี่ปุ่น
เพลงนี้ไม่มีมิวสิกวิดีโอ
"บีเดอะแมน" ขึ้นชาร์ตซิงเกิลออริกอนในอันดับสูงสุดที่ 24 และได้รับรางวัลแผ่นเสียงทองคำขาว สำหรับยอดขาย 100,000 ชุด
เพลงนี้ยังได้บรรจุในหน้าบีของซิงเกิลเพลง "เดอะรีซัน" ซึ่งออกจำหน่ายในเวลาเดียวกันในยุโรป และเพลงนี้ไม่ได้บรรจุในอัลบั้ม เล็ตส์ทอล์กอะเบาต์เลิฟ ฉบับที่ออกจำหน่ายในอเมริกาเหนือ
เพลงนี้ได้บรรจุในอัลบั้ม ออลเดอะเวย์... อะดิเคดออฟซอง อัลบั้มเพลงฮิตในปี พ.ศ. 2542 ฉบับของประเทศญี่ปุ่น และอัลบั้ม คอมพลีตเบสต์ อัลบั้มเพลงฮิตในปี พ.ศ. 2551 อันออกจำหน่ายเฉพาะในประเทศญี่ปุ่น และฉบับภาษาญี่ปุ่นได้บรรจุในอัลบั้ม เดอะคอลเลกเตอส์ซีรีส์ ชุดที่ 1 ในปี พ.ศ. 2543
จักรพรรดินีเซี่ยวเจาเหริน
สมเด็จพระจักรพรรดินีเสี้ยวเจาเหริน (孝昭仁皇后Empress Xiaozhaoren)ทรงเป็นสมเด็จพระจักรพรรดินีพระองค์ที่สองในจักรพรรดิคังซีทรงมาจากราชสกุล หนิวฮุหลู่
พระอิสริยยศหลังทรงสิ้นพระชนม์
สมเด็จพระจักรพรรดินีเสี้ยวเฉิงเหรินทรงได้รับการเฉลิมพระนามหลังเสด็จสวรรคตแล้วว่า :
คมชัดลึก อวอร์ด ครั้งที่ 16
คมชัดลึก อวอร์ด ครั้งที่ 16 เป็นงานประกาศรางวัลคมชัดลึก อวอร์ด ในครั้งที่ 16 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2562 พิธีการมอบรางวัลมีขึ้นในวันที่ 3 มีนาคม พ.ศ. 2563 ณ หอประชุมใหญ่ ศูนย์วัฒนธรรมแห่งประเทศไทย
วัดขนอนเหนือ
วัดขนอนเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกรด อำเภอบางปะอิน จังหวัดพระนครศรีอยุธยา
บริเวณที่ตั้งวัดมีคลองห้วยกรดหรือคลองบ้านกรดมาสบกับคลองโพ ในอดีตจึงเป็นที่ตั้งของด่านเก็บภาษีริมคลองบ้านกรด ซึ่งมีคลองควายขุดมาสบผ่านหน้าวัดอีกสายหนึ่งด้วย ตามประวัติใน ประวัติวัดทั่วราชอาณาจักร เล่ม 4 ระบุว่าสร้างเมื่อ พ.ศ. 2206 โดยมีนายด่านใหญ่ชื่อพระยาสีหราชเดโช เป็นผู้สร้างวัดนี้ขึ้น และมีอีกวัดหนึ่งอยู่ทางตอนใต้มีนามว่า วัดขนอนใต้ จึงได้เปลี่ยนชื่อเป็น วัดปทุมสิงขรขนอนเหนือ หรือเรียกสั้น ๆ ว่า "วัดขนอนเหนือ" เมื่อ พ.ศ. 2327 ได้รับพระราชทานวิสุงคามสีมาประมาณ พ.ศ. 2225 เขตวิสุงคามสีมา กว้าง 9 เมตร ยาว 22 เมตร เมื่อเสียกรุงศรีอยุธยาใน พ.ศ. 2310 วัดนี้ทรุดโทรมลง พระภิกษุชื่อ คง ได้มาบูรณะใหม่ และคงมีการซ่อมแซมปฏิสังขรณ์อีกหลายครั้ง ด้วยมีจารึกหินอ่อนฝังที่ผนังหน้าอุโบสถว่า "พระถุงเงินกับคณะสังฆนายก และกรรมการสัปบุรุษ ซ่อมเมื่อ พ.ศ. 2493 สำเร็จ พ.ศ. 2497"
จิตรกรรมฝาผนังภายในอุโบสถเห็นร่องรอยการเขียนอยู่หลายสมัย มีการเขียนภาพอายุราวสมัยรัชกาลที่ 4–5 แห่งกรุงรัตนโกสินทร์ เขียนด้วยสีฝุ่นรองพื้น และน่าจะเขียนหลังจากสร้างโบสถ์นานมาก ฝีมือภาพด้านสกัดหน้าและหลัง เป็นภาพที่เขียนในสมัยหลังกว่าภาพฝาผนังด้านข้างทั้งสองด้าน โดยผนังสกัดด้านหลังพระประธาน ด้านบนเขียนภาพพระธาตุเจดีย์จุฬามณีและปราสาทต่าง ๆ บนสวรรค์ ส่วนด้านล่างเขียนเรื่อง พระมาลัยโปรดสัตว์นรก สำหรับผนังด้านหน้าพระประธานเขียนภาพมารผจญ ส่วนผนังทั้งสองข้างพระประธาน ด้านบนเขียนภาพเทพชุมนุม เหนือขึ้นไปเขียนภาพวิทยาธรโดยมีเส้นสินเทาคั่นระหว่างภาพทั้งสอง ส่วนผนังระหว่างหน้าต่างเขียนเรื่องพุทธประวัติ บนบานประตูหน้าต่างเขียนภาพทวารบาล บนเพดาวเขียนลายดาวล้อมเดือนปิดทองบนพื้นแดง ที่มุมทั้งสี่ ของแต่ละห้องเขียนวิทยาธรถือดอกไม้
เอฟเอพรีเมียร์ลีก ฤดูกาล 2002–03
พรีเมียร์ลีก ฤดูกาล 2002-03 (2002–03 FA Premier League หรืออาจหมายถึง 2002–03 Barclaycard Premiership อันเนื่องจากมีผู้สนับสนุน) เป็นการแข่งขันในฤดูกาลที่ 11 ของพรีเมียร์ลีก ลีกสูงสุดของฟุตบอลอังกฤษ แข่งนัดแรกเมื่อวันที่ 17 สิงหาคม ค.ศ. 2002 และนัดสุดท้ายเมื่อวันที่ 11 พฤษภาคม ค.ศ. 2003 โดยสโมสรฟุตบอลแมนเชสเตอร์ยูไนเต็ดชนะการแข่งขันเป็นครั้งที่ 8 จากการแข่งขัน 11 ครั้ง
สำนักงานพัฒนาวิทยาศาสตร์และเทคโนโลยีแห่งชาติ
สำนักงานพัฒนาวิทยาศาสตร์และเทคโนโลยีแห่งชาติ (สวทช. หรือ NSTDA) เป็นหน่วยงานในกำกับของกระทรวงการอุดมศึกษา วิทยาศาสตร์ วิจัยและนวัตกรรม มีหน้าที่พัฒนาขีดความสามารถด้านวิทยาศาสตร์และเทคโนโลยี โดยดำเนินกิจกรรมด้านถ่ายทอดเทคโนโลยี การพัฒนาบุคลากร และการเสริมสร้างโครงสร้างพื้นฐานทางวิทยาศาสตร์ ก่อตั้งขึ้นตามมาตรา 11 แห่งพระราชบัญญัติพัฒนาวิทยาศาสตร์และเทคโนโลยีแห่งชาติ พ.ศ. 2534
หน่วยงานในสังกัด
หน่วยงานและโครงการอื่นๆ ในสังกัดที่สำคัญได้แก่
ผลงานวิจัย สวทช. สู่เชิงพาณิชย์
สวทช. เป็นหน่วยงานที่มีภารกิจด้านวิจัยและพัฒนาภายใต้การดำเนินการของนักวิจัยจากศูนย์แห่งชาติ โดยมีผลงานวิจัยจำนวนมาก ทั้งนี้ผลงานวิจัยที่ออกสู่เชิงพาณิชย์ ได้แก่
การลงประชามติเกี่ยวกับกฏหมายเลือกตั้งในกัมพูชา พ.ศ. 2501
'''การลงประชามติเกี่ยวกับกฎหมายเลือกตั้งในกัมพูชา พ.ศ. 2501''' เกิดขึ้นเมื่อ 26 มกราคม พ.ศ. 2501 การเปลี่ยนแปลงคือการลดจำนวนสมาชิกสภาจาก 91 เป็น 61 ผลปรากฏว่าได้รับการยอมรับ 99.9% การเลือกตั้งทั่วไปในกัมพูชา พ.ศ. 2501 ที่ใช้กฎหมายใหม่นี้ เกิดขึ้นในเดือนมีนาคม
เบรียนสค์
เบรียนสค์ (Bryansk; Брянск) เป็นนครและศูนย์กลางการปกครองของแคว้นเบรียนสค์ ประเทศรัสเซีย ตั้งอยู่ริมแม่น้ำเดสนา ห่างจากกรุงมอสโกไปทางตะวันตกเฉียงใต้ 379 กิโลเมตร ประชากร:
สภาพภูมิอากาศ
เบรียนสค์มีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Dfb)
จักรพรรดินีเซี่ยวอี้เหริน
สมเด็จพระจักรพรรดินีเสี้ยวอี้เหริน (孝懿仁皇后Empress Xiaoyiren) ทรงเป็นสมเด็จพระจักรพรรดินีพระองค์ที่สามในจักรพรรดิคังซีทรงมาจากราชสกุล ถงจีหยา
พระอิสริยยศหลังทรงสิ้นพระชนม์
สมเด็จพระจักรพรรดินีเสี้ยวอี้เหรินทรงได้รับการเฉลิมพระนามหลังเสด็จสวรรคตแล้วว่า :
ทาลอส
ทาลอส (อังกฤษ: Talos, กรีก: Τάλως) เป็นยักษ์ที่สร้างมาจากทองแดงปรากฏในเทพปกรณัมกรีก ทาลอสเกิดจากการสร้างของเฮฟเฟสตุส หนึ่งใน 12 เทพแห่งโอลิมปัส ซึ่งเป็นเทพแห่งการตีเหล็กและไฟ
หน้าที่ของทาลอสคือลาดตระเวนและปกป้องยูโรพาบนเกาะครีต ให้พ้นจากโจรสลัดและผู้คุกคามอื่น ๆ
ทาลอสปรากฏในมหากาพย์อีเลียด ในเรื่อง เจสัน ซึ่งอาละวาดไล่ฆ่าเจสันและบรรดาลูกเรืออาร์โกที่มาขโมยสมบัติบนเกาะ ซึ่งในวัฒนธรรมสมัยนิยม ทาลอสปรากฏในภาพยนตร์เรื่อง Jason and the Argonauts ในปี ค.ศ. 1963 ด้วยเทคนิคสตอปโมชั่นจากการสร้างสรรค์ของ เรย์ แฮร์รีเฮาเซน และปรากฏในเกม Age of Mythology ด้วยการเป็นผู้ปกป้องเกาะเลมนอส อันเป็นบ้านเกิดของเฮฟเฟสตุส
สุกวิณ แก้วพิกุล
อาร์มจบการศึกษาในระดับประะถมศึกษาที่ โรงเรียนพระแม่มารีประจวบคีรีขันธ์ จังหวัดประจวบคีรีขันธ์ จบชั้นมัธยมศึกษาที่ โรงเรียนประจวบวิทยาลัย จังหวัดประจวบคีรีขันธ์ สำเร็จการศึกษาระดับปริญญาตรี มหาวิทยาลัยรังสิต คณะบริหารธุรกิจ สาขาการจัดการธุรกิจค้าปลีก
สนใจงานด้านวงการบันเทิง แต่อายุ 15–16 ปี แรงบันดาลใจมาจากเพื่อนของพี่ชายไปประกวดดัชชี่บอย จึงเดินทางมาศึกษาที่กรุงเทพ ได้เข้าประกวดเดอะสตาร์ปีที่ 9 แต่ตกรอบ จากนั้นได้เซ็นสัญญาเป็นนักแสดงฝึกหัด จากนั้นได้มีโอกาสเป็นดีเจฝึกหัดนาน 2 ปี จึงได้มาแสดงละครเรื่องแรกคือ นายร้อยสอยดาว และเรื่องต่อมา ฝายน้ำใจ และ กล่อมรัก ทางช่อง 5 ซึ่งถือเป็นการรับบทพระเอกครั้งแรก รับบทเป็น ผู้การหมึกสมอ ในละครเรื่องนี้ยังต้องแสดงฉากบู๊ด้วย
โดโดมา
โดโดมาส่วนใหญ่เป็นที่อยู่อาศัยของชนเผ่า 3 ชนเผ่าคือ โกโก (GoGo) หรือ วาโกโก (Wagogo), วารันกิ (Warangi) และชุมชนของชนกลุ่มน้อยที่ ซันดาวี (Sandawe) เมืองนี้ตั้งอยู่บนพิกัด -6.17306°N, 35.74194°W เมืองนี้มีประชากรที่เป็นผู้ชาย 157,469 คน (48.5%) และหญิง 166,878 คน (51.5%) รวม 74,914 ครัวเรือนและเฉลี่ยประมาณ 4.3 ครัวเรือน คน 19.2% ของประชากรเป็นโรมันคาทอลิก
เกรียงศักดิ์ โกวิทวาณิช
พระคาร์ดินัลฟรังซิสเซเวียร์ เกรียงศักดิ์ โกวิทวาณิช เป็นพระคาร์ดินัลชาวไทยองค์ที่สอง ชาวกรุงเทพมหานคร เคยดำรงตำแหน่งมุขนายกมิสซังโรมันคาทอลิกนครสวรรค์ ต่อมาได้เข้ารับตำแหน่งอัครมุขนายกมิสซังโรมันคาทอลิกกรุงเทพฯ สืบต่อจากพระคาร์ดินัลไมเกิ้ล มีชัย กิจบุญชู ในวันสมโภชแม่พระรับเกียรติยกขึ้นสวรรค์ เมื่อวันอาทิตย์ที่ 16 สิงหาคม ค.ศ. 2009 ณ อาสนวิหารอัสสัมชัญ และวันที่ 4 มกราคม ค.ศ. 2015 สมเด็จพระสันตะปาปาฟรานซิสทรงประกาศว่าท่านจะได้รับแต่งตั้งเป็นพระคาร์ดินัล ในวันที่ 14 กุมภาพันธ์ ค.ศ. 2015
วันที่ 14 กุมภาพันธ์ ค.ศ. 2015 สมเด็จพระสันตะปาปาฟรานซิสทำพิธีสถาปนาท่านเป็นพระคาร์ดินัล ณ มหาวิหารนักบุญเปโตร นครรัฐวาติกัน
ประวัติการศึกษา
- โรงเรียนปวโรฬาร กรุงเทพฯ - โรงเรียนอัสสัมชัญศึกษา และ โรงเรียนอัสสัมชัญ - โรงเรียนยอแซฟอุปถัมภ์ สามพราน - วิทยาลัยโปรปากันดา ฟีเด, กรุงโรม อิตาลี "สาขาปรัชญาและเทววิทยา" - มหาวิทยาลัยเกรโกเรียน, กรุงโรม อิตาลี "สาขาชีวิตฝ่ายจิต"
พิธีอภิเษกมุขนายกมิสซังนครสวรรค์
สมเด็จพระสันตะปาปาเบเนดิกต์ที่ 16 ทรงสถาปนาบาทหลวงเกรียงศักดิ์เป็นมุขนายกมิสซังนครสวรรค์ และรับการอภิเษกเมื่อวันที่ 2 มิถุนายน ค.ศ. 2007 ณ สนามกีฬาประจำจังหวัดนครสวรรค์ โดยมีพระคาร์ดินัลไมเกิ้ล มีชัย กิจบุญชู เป็นประธานในพิธีและเป็นผู้อภิเษก โดยมีอาร์ชบิชอป ซัลวาตอเร เปนนักคีโอ เอกอัครสมณทูตประจำประเทศไทยในขณะนั้น และมุขนายกยอแซฟ บรรจง อารีพรรค มุขนายกกิตติคุณมิสซังโรมันคาทอลิกนครสวรรค์เป็นผู้ร่วมอภิเษก
พิธีเข้ารับตำแหน่งอัครมุขนายกมิสซังกรุงเทพฯ
สมเด็จพระสันตะปาปาเบเนดิกต์ที่ 16 โปรดให้ย้ายพระคุณเจ้าเกรียงศักดิ์ไปรับตำแหน่งอัครมุขนายกมิสซังกรุงเทพฯ สืบต่อจากพระคาร์ดินัลไมเกิ้ล มีชัย กิจบุญชู และเข้ารับประทานปัลลีอุมจากสมเด็จพระสันตะปาปาเมื่อวันที่ 29 มิถุนายน ค.ศ. 2009 ซึ่งตรงกับวันสมโภชนักบุญเปโตรและนักบุญเปาโลอัครสาวก ณ มหาวิหารนักบุญเปโตร นครรัฐวาติกัน และมีพิธีเข้ารับตำแหน่งและพิธีมิสซาบูชาขอบพระคุณ ในวันอาทิตย์ที่ 16 สิงหาคม ค.ศ. 2009 เวลา 10.00 น. ณ อาสนวิหารอัสสัมชัญ เขตบางรัก กรุงเทพมหานคร
พิธีสถาปนาเป็นพระคาร์ดินัล
พระคุณเจ้าฟรังซิสเซเวียร์ เกรียงศักดิ์ โกวิทวาณิช เข้ารับสถาปนาเป็นพระคาร์ดินัล 1 ใน 20 ท่าน จากสมเด็จพระสันตะปาปาฟรานซิส ณ มหาวิหารนักบุญเปโตร นครรัฐวาติกัน ในวันเสาร์ที่ 14 กุมภาพันธ์ ค.ศ. 2015 เวลา 15.30 น. โดยมีสมณศักดิ์เป็น Cardinal-Priest of Santa Maria Addolorata (โบสถ์แม่พระระทมทุกข์ กรุงโรม) และประกอบพิธีมิสซาบูชาขอบพระคุณในฐานะพระคาร์ดินัลร่วมกับสมเด็จพระสันตะปาปาเป็นครั้งแรก เพื่อโมทนาพระคุณพระเจ้า ในวันอาทิตย์ที่ 15 กุมภาพันธ์ ค.ศ. 2015 เวลา 15.30 น. ณ มหาวิหารนักบุญเปโตร นครรัฐวาติกัน
ปาร์ตีร็อคแอนเธม
ปาร์ตีร็อคแอนเธม (Party Rock Anthem) เป็นเพลงแนวแดนซ์ป็อป, อิเล็กทรอเฮาส์ และแอซิดเฮาส์อเมริกันโดย LMFAO เนื้อร้องโดนนักร้องชาวอังกฤษเลอว์เลน เบนเนตต์ และกูนร็อค วางจำหน่ายเป็นซิงเกิลแรกจากอัลบั้มที่สองของพวกเขาคือ Sorry for Party Rocking จะสอดแทรกจากเนื้อเพลงของ ริค รอสส์ คือ Hustlin'
อับดุลละฮ์ บิน อับดุล กาดีร์
อับดุลละฮ์ บิน อับดุล กาดีร์ (Abdullah bin Abdul Kadir; عبد الله بن عبد القادر) หรือ มุนซี อับดุลละฮ์ (Munshi Abdullah) เป็นนักเขียนที่มีบทบาทมากในมาเลเซียและสิงคโปร์ ผลงานที่สำคัญคือ ฮิกายัตอับดุลละฮ์ ที่สะท้อนประวัติศาสตร์ของมะละกาและสิงคโปร์ และเป็นจุดเริ่มต้นของวรรณกรรมแบบใหม่ในมาเลเซีย เขาเสียชีวิตระหว่างเดินทางไปแสวงบุญที่เมกกะที่บริเวณใกล้ ๆ กับญิดดะฮ์ จักรวรรดิออตโตมัน
ประวัติ
อับดุลละฮ์เกิดเมื่อ พ.ศ. 2339 หรือ พ.ศ. 2340 ที่มะละกา เกิดในครอบครัวชาวมาเลเซียเชื้อสายอาหรับ-อินเดียที่เคร่งศาสนา เขาเริ่มเรียนภาษามลายูกับบิดาคืออับดุล กาดีร์ ผู้เชี่ยวชาญทั้งภาษามลายู ภาษาอาหรับ และภาษาทมิฬในสมัยนั้น เขาได้เรียนภาษามลายูและภาษาอาหรับจนสามารถช่วยบิดาร่างหนังสือสัญญาทางการค้าได้ ต่อมาใน พ.ศ. 2353 เขาทำงานเป็นเสมียนให้กับสแตมฟอร์ด แรฟเฟิลส์ โดยมีหน้าที่คัดลอกงานเขียนที่เป็นภาษามลายูระหว่าง พ.ศ. 2358–2362 เขาทำงานกับมิชชันนารีในมะละกาโดยเป็นผู้สอนภาษามลายู ช่วยในการแปลไบเบิลเป็นภาษามลายู จัดทำคู่มือสนทนามลายู-อังกฤษ หลังจาก พ.ศ. 2362 อับดุลละฮ์ย้ายไปสิงคโปร์และทำงานร่วมกับพ่อค้าในสิงคโปร์ เขาย้ายไปอยู่ที่สิงคโปร์อย่างเป็นทางการใน พ.ศ. 2383 หลังจากที่บิดาของเขาเสียชีวิต
เทศบาลเมืองสามควายเผือก
เทศบาลเมืองสามควายเผือก เป็นเทศบาลเมืองซึ่งมีพื้นที่ครอบคลุมตำบลสามควายเผือกทั้งตำบล ตั้งอยู่ในอำเภอเมืองนครปฐม จังหวัดนครปฐม เดิมเคยเป็น "สภาตำบลสามควายเผือก" ต่อมาได้รับการจัดตั้งเป็น "องค์การบริหารส่วนตำบลสามควายเผือก" ใน พ.ศ. 2539 แล้วจึงได้รับการจัดตั้งเป็นเทศบาลเมืองใน พ.ศ. 2562 เทศบาลแห่งนี้ตั้งอยู่ห่างจากเมืองนครปฐมไปทางทิศเหนือประมาณ 4 กิโลเมตร มีอาณาเขตติดต่อกับเขตองค์กรปกครองส่วนท้องถิ่นอื่น ๆ ได้แก่ เขตเทศบาลตำบลธรรมศาลา เขตองค์การบริหารส่วนตำบลธรรมศาลา เขตองค์การบริหารส่วนตำบลทุ่งน้อยในอำเภอเมืองนครปฐม เขตองค์การบริหารส่วนตำบลแหลมบัว และเขตเทศบาลตำบลศีรษะทองในอำเภอนครชัยศรี ปัจจุบันมีประชากรทั้งหมด 11,384 คน
ชื่อของตำบลและเทศบาลมีที่มาจากเรื่องเล่าที่ชาวบ้านพบเห็นควายเผือกจำนวนสามตัวพลัดตกลงไปในสระน้ำจนตาย จึงตั้งชื่อพื้นที่นี้ว่า "สามควายเผือก" นอกจากนี้ ควายเผือกสามตัวยังปรากฏในตราสัญลักษณ์ของเทศบาลอีกด้วย พื้นที่ของเทศบาลมีคลองสามควายเผือกและคลองชลประทานไหลผ่าน นอกจากนี้ยังมีศูนย์บำบัดน้ำเสียของโครงการอันเนื่องมาจากพระราชดำริ ซึ่งช่วยแก้ไขปัญหาขาดแคลนน้ำ
หมู่บ้าน
เทศบาลเมืองสามควายเผือกครอบคลุมพื้นที่ทั้งตำบลสามควายเผือกซึ่งแบ่งการปกครองออกเป็น 8 หมู่บ้าน ได้แก่
เรือพิฆาตฟุยุซุกิ
ฟุยุซุกิ เป็นเรือพิฆาตชั้นอะกิซุกิ (Akizuki) ของกองทัพเรือจักรวรรดิญี่ปุ่น ชื่อมีความหมายว่า "จันทร์ฤดูหนาว"
ในวันที่ 12 ตุลาคม ค.ศ. 1944 ขณะทำการคุ้มกันเรือลาดตระเวนเบา โอโยะโดะ จากเมืองโยะโกะซุกะ (Yokosuka) ไปทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เรือโดนยิงด้วยตอร์ปิโดที่หัวเรือโดยเรือดำน้ำ ยูเอสเอส ทรีปัง (USS Trepang) เรือได้แล่นกลับอู่คุเระเพื่อทำการซ่อมแซม
ในวันที่ 31 มกราคม ค.ศ. 1945 เรือได้แล่นเกยตื้นบนสันดอนทรายใกล้กับเมืองโออิตะ (Ōita) ระหว่างการฝึกซ้อมในทะเลใน
เรือได้เข้าร่วมในภารกิจสุดท้ายของเรือประจัญบานยามาโตะ (6-7 เมษายน ค.ศ. 1945) เรือได้ช่วยจมเรือพิฆาตคะซุมิที่หมดความสามารถในการรบไปแล้ว ด้วยการยิงตอร์ปิโด 2 ลูกหลังจากได้เข้าช่วยเหลือลูกเรือเป็นที่เรียบร้อย เรือฟุยุซุกิเป็นหนึ่งในเรือที่รอดมาจากภารกิจนั้นได้ เสียหายเพียงเล็กน้อยจากจรวด 127 มม.และระเบิด ลูกเรือเสียชีวิต 12 นายบาดเจ็บ 12 นาย
ในวันที่ 20 สิงหาคม ค.ศ. 1945 ฟุยุซุกิ ได้แล่นชนทุ่นระเบิดที่เขตโมะจิ (Moji) เกาะคีวชู ท้ายเรือเสียหายหนัก เรือจึงไม่ได้รับการซ่อมแซม
เอียวสิ้ว
เอียวสิ้ว (Yang Xiu; 杨修) ที่ปรึกษาคนหนึ่งของโจโฉแห่งวุยก๊ก เขาเป็นชาวเมืองหัวะอิน มณฑลส่านซี มีชื่อรองว่า เต๊อะจู่ เป็นบุตรชายของเอียวปิด เป็นผู้มีรูปร่างหน้าเกลี้ยงเกลา คิ้วและนัยน์ตาเล็ก ฉลาดเฉียวมากปัญญา แต่ชอบใช้ปัญญามากกว่าสติ อันเป็นที่มาของจุดจบชีวิต รับราชการกับโจโฉในตำแหน่งผู้ตรวจบัญชีทรัพย์สิน เป็นผู้ที่รู้เท่าทันโจโฉตลอดเวลา จึงเป็นที่ระแวงของโจโฉ
เอียวสิ้วมักคบหากับโจสิด บุตรชายคนที่ 3 ของโจโฉที่เป็นคนเจ้าบทเจ้ากลอน และเฉลียวฉลาดเช่นกัน จึงมักเป็นที่ไม่พอใจแก่โจโฉ และโจโฉก็ได้เตือนโจสิดเสมอ ๆ ถึงเรื่องเอียวสิ้ว
เมื่อโจโฉติดพันการรบกับขงเบ้งที่ทุ่งหันซุย และกำลังจะถอนทัพกลับ แต่ก็ยังมิได้ตัดสินใจเด็ดขาดและบอกแก่ใคร ตกกลางคืน แฮหัวตุ้นเข้ามาถามโจโฉในที่พักว่า คืนนี้จะให้ขานรหัสว่าอะไร โจโฉขณะรับประทานอาหารอยู่ ได้ใช้ตะเกียบคีบซี่โครงไก่อยู่พอดี จึงตอบไปว่า ซี่โครงไก่ เมื่อรู้กันในกองทัพว่า รหัสคืนนี้คือ ซี่โครงไก่ เอียวสิ้วจึงบอกให้แฮหัวตุ้นสั่งการแก่ทหารทั้งปวงให้เก็บข้าวของ เพราะโจโฉตัดสินใจถอนทัพแล้ว แฮหัวตุ้นสงสัยว่าท่านทราบได้อย่างไร เอียวสิ้วจึงตอบคลายสงสัยทั้งหมดว่า เพราะซี่โครงไก่ไม่มีเนื้อก็จริง แต่ทิ้งไปก็เสียดายรสชาติ เหมือนท่านโจโฉขณะนี้จะถอนทัพกลับไปก็เสียดาย แต่อยู่ไปก็ไม่ชนะ เมื่อโจโฉรู้ว่าทหารทั้งหมดเก็บข้าวของโดยที่ตนไม่ได้ออกคำสั่ง ว่ามาจากเอียวสิ้ว ก็โมโห และสั่งประหารชีวิตเอียวสิ้วทันที แม้จะไม่เต็มใจนัก โดยอ้างว่า เอียวสิ้วทำให้ทหารเสียขวัญ ก่อนตายเอียวสิ้วเสียใจที่โจโฉทำอย่างนี้กับตน แต่ก็ได้กล่าวเตือนสติโจโฉว่า ต่อไปนี้ท่านอย่าได้ทำการใด ๆ ที่เป็นการฝืนตนเองอีก โจโฉจึงต้องแสดงให้ทหารเห็นว่า ตนมิได้เสียขวัญ ออกนำทัพด้วยตนเอง ปรากฏว่าต้องอุบายของขงเบ้งจนกองทัพพ่ายแพ้และโจโฉก็ถูกฮองตงยิงธนูถูกปาก พลัดตกจากหลังม้า ฟันหักไป 3 ซี่ ปากคอบวมเป่ง เกือบจะเอาชีวิตไม่รอด จากนั้นโจโฉก็ต้องพ่ายแพ้และถอยทัพกลับเมืองลกเอี๋ยง ในช่วงนั้นเขาก็ได้นึกถึงเอียวสิ้วและสำนึกว่าเอียวสิ้วคาดการณ์ถูกต้องจริงๆ โจโฉได้จัดพิธีฝังศพอย่างสมเกียรติเพื่อทดแทนคุณความดี
กีฬาฟุตบอลในโอลิมปิกฤดูร้อน 2016 – ทีมชาย – รอบแพ้คัดออก
การแข่งขัน รอบแพ้คัดออก ของ ฟุตบอลชาย ในมหกรรมกีฬาโอลิมปิกฤดูร้อน 2016 จะลงเล่นตั่งแต่วันที่ 13 ถึง 20 สิงหาคม พ.ศ. 2559 โดยสองทีมที่ดีที่สุดของแต่ละกลุ่มในรอบแบ่งกลุ่มจะได้ผ่านเข้าสู่รอบแพ้คัดออก.
เวลาทั้งหมดเป็นเวลาท้องถิ่น, BRT (UTC−3).
รอบก่อนรองชนะเลิศ
การแข่งขันทั้งหมดใช้เขตเวลา UTC−03:00
การลงประชามติเกี่ยวกับรัฐธรรมนูญในกัมพูชา พ.ศ. 2502
'''การลงประชามติเกี่ยวกับรัฐธรรมนูญในกัมพูชา พ.ศ. 2502''' เกิดขึ้นเมื่อ 29 พฤศจิกายน พ.ศ. 2502 โดยในวันที่ 6 ตุลาคม รัฐบาลกัมพูชาได้เรียกร้องให้มีการลงประชามติเพื่อตัดสินใจเกี่ยวกับใครควรเป็นผู้มีอำนาจระหว่างรัฐบาลและเขมรเสรีนำโดย ซ็อม ซารีและเซิง งอกทัญ พระนโนรดม สีหนุได้กล่าวว่าถ้าพระองค์แพ้ พระองค์จะเห็นด้วยหรืออาจจะลี้ภัย แต่ถ้าพระองค์ชนะ หัวหน้าของฝ่ายตรงข้ามจะถือว่าอยู่นอกกฎหมาย ซึ่งผลการลงคะแนน ประชาชนยอมรับพระนโรดม สีหนุ ทำให้พระองค์มีอำนาจในกัมพูชาจนถึง พ.ศ. 2513
สหพันธ์มวยสากลสมัครเล่นนานาชาติ
สหพันธ์มวยสากลสมัครเล่นนานาชาติ (International Boxing Association) หรือ AIBA เดิมชื่อ "Association Internationale de Boxe Amateur" ในภาษาฝรั่งเศส เป็นองค์กรที่ควบคุมดูแลกีฬามวยสากลสมัครเล่นระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF) สำนักงานใหญ่ตั้งอยู่ที่โลซาน ประเทศสวิตเซอร์แลนด์ ก่อตั้งขึ้นในปี พ.ศ. 2789 ประธานคนปัจจุบันคือ Gafur Rakhimov
ลี กวนยู
ลี กวนยู (李光耀; พินอิน: Lǐ Guāngyào, หลี่ กวงเย่า; 16 กันยายน พ.ศ. 2466 – 23 มีนาคม พ.ศ. 2558) มีชื่อเกิดว่า แฮร์รี ลี กวนยู (Harry Lee Kuan Yew, อาจย่อเป็น LKY) และมีชื่อในปฐมวัยว่า แฮร์รี ลี (Harry Lee) เป็นรัฐบุรุษและเนติบัณฑิตชาวสิงคโปร์ผู้ดำรงตำแหน่งนายกรัฐมนตรีสิงคโปร์คนแรกตั้งแต่ พ.ศ. 2502 ถึง พ.ศ. 2534 เขาเป็นผู้แทนตันจงปาการ์ (Tanjong Pagar) ในฐานะสมาชิกรัฐสภา ตั้งแต่ พ.ศ. 2498 ถึงการเสียชีวิตของเขาเมื่อ พ.ศ. 2558 ลีได้รับการยอมรับอย่างกว้างขวางว่าเป็นบิดาผู้ก่อตั้งประเทศ
เขาเป็นผู้ร่วมก่อตั้งและเลขาธิการพรรคกิจประชาชน (People's Action Party) คนแรก และนำพรรคชนะการเลือกตั้งแปดครั้งตั้งแต่ปี 2502 ถึง 2533 และควบคุมการแยกสิงคโปร์จากประเทศมาเลเซียในปี 2508 และการแปลงจากด่านอาณานิคมค่อนข้างด้อยพัฒนาซึ่งไม่มีทรัพยากรธรรมชาติเป็นเสือเอเชีย "โลกที่หนึ่ง" ในกาลต่อมา เขาเป็นบุคคลการเมืองที่ทรงอิทธิพลที่สุดในทวีปเอเชียคนหนึ่ง
นายกรัฐมนตรีสิงคโปร์คนที่สอง โก๊ะ จ๊กตง แต่งตั้งเขาเป็นรัฐมนตรีอาวุโสในปี 2533 เขาดำรงตำแหน่งที่ปรึกษารัฐมนตรีที่ปรึกษา ตั้งโดยบุตรของเขา ลี เซียนลุง เมื่อลี เซียนลุงเป็นนายกรัฐมนตรีคนที่สามของประเทศในเดือนสิงหาคม 2547 ด้วยตำแหน่งรัฐมนตรีติดต่อกันเป็นเวลากว่า 50 ปีของเขา ลียังเป็นรัฐมนตรีที่รับราชการนานที่สุดในประวัติศาสตร์คนหนึ่ง เมื่อวันที่ 14 พฤษภาคม 2554 ลีและโก๊ะประกาศเกษียณจากคณะรัฐมนตรีหลังการเลือกตั้งทั่วไปปี 2554 แต่ลียังเป็นสมาชิกรัฐสภา
ลีถูกรับเข้าโรงพยาบาลด้วยโรคปอดบวมที่โรงพยาบาลสิงคโปร์ตั้งแต่เดือนกุมภาพันธ์ 2558 ขณะติดเครื่องช่วยหายใจกล อาการของเขาเมื่อวันที่ 21 มีนาคมทรุดลงหลังป่วยอย่างหนักและเขาถึงแก่อสัญกรรมเมื่อวันที่ 23 มีนาคม
ประวัติ
ลี กวนยูเกิดเมื่อวันที่ 16 กันยายน พ.ศ. 2466 เป็นบุตรชาวจีนอพยพรุ่นที่ 3 ที่อพยพมาจากมณฑลฮกเกี้ยนใน ประเทศจีน ลี กวนยูเกิดในสิงคโปร์ โดยในขณะนั้นสิงค์โปรเป็นประเทศอาณานิคมของอังกฤษ อีกทั้งตัวของลี กวนยูยังอิทธิพลจากอาชีพของบรรพบุรุษซึ่งทำให้ลี กวนยูคุ้นเคยกับภาษาอังกฤษ และได้เข้าศึกษาที่วิทยาลัยเรฟเฟิลส์ (Raffles College) ทำให้ลี กวนยูได้รับการปลูกฝังแนวความคิดตามแบบชาวตะวันตก และ ลี กวนยูยังได้รับปริญญาด้านกฎหมายจากมหาวิทยาลัยแคมบริดจ์ (Cambridge) หลังจากนั้นลี กวนยูก็ได้มีโอกาสศึกษาด้านเศรษฐศาสตร์ที่ประเทศอังกฤษในช่วงหลังสงครามโลกครั้งที่ 2
ปลาจาด
ปลาจาด เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Poropuntius (/พอร์-โอ-พุน-ชัส/)
ความเป็นมาของปลาในสกุลนี้เริ่มจากแม็กซ์ วีลเฮม คาร์ล เวบเบอร์ และลีฟาน เฟอดินานด์ เดอ โบฟอร์ต ได้ตั้งสกุล Lissocheilus (ปัจจุบันถูกยกเลิกไปแล้ว) ขึ้นในปี ค.ศ. 1916 เพื่อใช้กับปลาในวงศ์ปลาตะเพียนที่พบในภูมิภาคเอเชียตะวันออกเฉียงใต้ โดยอธิบายว่า
ต่อมาในปี ค.ศ. 1919 มะสึมิสึ โอชิมะ นักมีนวิทยาชาวญี่ปุ่น ได้พบว่าปลาบางส่วนของสกุล Lissocheilus มีริมฝีปากล่างแยกออกมาเป็น 3 ส่วน ส่วนกลางเป็นแผ่นหนังใหญ่ ทำให้มีปัญหาในการจำแนกชนิด จึงได้ตั้งสกุล Acrossocheilus ขึ้น (ซึ่งปัจจุบันสกุลนี้ใช้ระบุปลาที่พบในประเทศเวียดนามและจีนตอนใต้ เป็นหลัก) โดยจำแนกปลาที่อยู่ในสกุล Lissocheilus เดิมที่มีลักษณะของริมฝีปากล่างตามที่กล่าวมาให้อยู่ในสกุลนี้
ต่อมา ฮิวจ์ แมคคอร์มิค สมิธ ได้ตั้งสกุล Poropuntius นี้ขึ้น ในปี ค.ศ. 1931 โดยแยกออกจากสกุล Lissocheilus ซึ่งครีบหลังมีก้านครีบแขนง 8 ก้าน ก้านครีบเดี่ยวก้านสุดท้ายเป็นหนามแข็งและขอบจักเป็นฟันเลื่อย ชื่อสกุล Lissocheilus ต้องถูกยกเลิก เพราะพบว่าตั้งซ้ำซ้อนกับสกุลของหอยที่เป็นซากฟอสซิลซึ่งมีผู้ตั้งไว้ในปี ค.ศ. 1882 ดังนั้น จึงต้องหันกลับไปพิจารณาระหว่างสกุล Poropuntius กับสกุล Acrossocheilus ก็พบว่าลักษณะทางอนุกรมวิธานของสกุล Poropuntius นั้นเด่นกว่าสกุล Acrossocheilus ในปี ค.ศ. 1996 วอลเตอร์ เรนโบธ เสนอให้ใช้สกุล Poropuntius กับปลาที่แมลคัม อาร์เธอร์ สมิธ อนุกรมวิธานไว้ในปี ค.ศ. 1945 คือ ปลาจาดบ้านถ้ำ (P. bantamensis) และปลาเขยา (P. deauratus) ที่เดิมเคยใช้ชื่อสกุล Acrossocheilus เปลี่ยนมาใช้ชื่อสกุลนี้
แต่อย่างไรก็ดี ยังมีความสับสนอย่างมากในการใช้ชื่อสกุลของสกุลนี้ เรนโบธจึงเสนอขึ้นมาในปี ค.ศ. 1985 ให้ใช้สกุล Neolissocheilus ขึ้น ซึ่งปัจจุบันนี้ใช้ในกลุ่มปลาพลวง
อย่างไรก็ตาม สกุล Poropuntius นี้ มีความคล้ายคลึงกับสกุล Hypsibarbus ซึ่งเป็นสกุลที่เรนโบธตั้งขึ้นเองในปี ค.ศ. 1996 ซึ่งเป็นสกุลของกลุ่มปลาตะพากอยู่ โดยในบางชนิด คือ ปลาตะพากส้ม (H. malcomi) หรือปลาปากหนวด (H. vernayi) ในบางครั้งก็ใช้ชื่อพ้องสกุล Poropuntius เหมือนกัน อีกทั้งชื่อสามัญก็ยังเป็นชื่อเดียวกัน แต่ขนาดโดยทั่วไปของปลาสกุล Poropuntius มีขนาดเล็กกว่าปลาสกุล Hypsibarbus
ปุณยวีร์ สุขกุลวรเศรษฐ์
ปุณยวีร์ สุขกุลวรเศรษฐ์  หรือ อรปรียา หุ่นศาสตร์ เป็นพิธีกรรายการ "แจ๋ว" ทางช่อง 3 อดีตเคยเป็นพิธีกรรายการเรื่องเล่าเช้านี้ คู่กับสรยุทธ สุทัศนะจินดา ก่อนหน้านี้ใช้ชื่อไทรทอง จึงได้ฉายาว่า "เจ้าแม่ไทรทอง" ก่อนที่ในปี พ.ศ. 2550 เปลี่ยนชื่อและนามสกุลอีกครั้งเป็น "ปุณยวีร์ สุขกุลวรเศรษฐ์"
ประวัติ
เกิดเมื่อวันที่ 27 ตุลาคม พ.ศ. 2513 ที่ย่านตลาดพลู ฝั่งธนบุรี เป็นลูกสาวคนกลาง มีพี่ชายและน้องสาว อย่างละ 1 คน สำเร็จการศึกษาจากโรงเรียนเอกประสิทธิ์ศึกษา และในระดับมัธยมศึกษาจากโรงเรียนสตรีวัดอัปสรสวรรค์ จบการศึกษาจากคณะนิเทศศาสตร์ มหาวิทยาลัยสยาม (รุ่น 1) เอกการประชาสัมพันธ์
ชีวิตส่วนตัวสมรสกับ นายวสุพล สุขกุลวรเศรษฐ์ (เล็ก) นักธุรกิจด้านอสังหาริมทรัพย์ มีบุตรสาว 1 คน ชื่อ น้องแพรพัช ปัจจุบันเธอดำรงตำแหน่ง หัวหน้าผู้ประกาศข่าวช่อง 3
ภาษาคังเยีย
ภาษาคังเยีย (Kangjia language; ภาษาจีน, 康家语 Kāngjiā Yǔ) เป็นภาษากลุ่มมองโกลที่เพิ่งพบใหม่ พูดโดยชาวมุสลิมประมาณ 300 คนใน เขตปกครองตนเองชนชาติทิเบตฮวงนาน (Huangnan Tibetan Autonomous Prefecture) ในมณฑลชิงไห่ ประเทศจีน ภาษานี้มีลักษณะเป็นภาษาที่อยู่กึ่งกลางระหว่างภาษาโบนันกับภาษาซานตาหรือภาษาดองเซียง
ไมเคิล พูพาร์ต
มิเชล ชัยโรจน์ พูพาร์ต เป็นที่รู้จักในชื่อ ไมเคิล พูพาร์ต (16 ตุลาคม พ.ศ. 2512 – 16 มกราคม พ.ศ. 2565) ชื่อเล่น โอ๋ เป็นนักแสดงลูกครึ่งชาวไทย-เบลเยี่ยม และเป็นพี่ชายโอลิเวอร์ พูพาร์ต มีหลานชายคือชัยพล จูเลียน พูพาร์ตซึ่งทั้งน้องชายและหลานชายเป็นนักแสดงเช่นกัน บิดาเป็นชาวเบลเยียม กับมารดาเป็นคนไทย เกิดที่ประเทศสวิตเซอร์แลนด์ จนอายุได้ 3 ปี จึงย้ายมาอยู่ประเทศไทยจนถึงอายุ 14 ปี จึงไปศึกษาต่อที่ประเทศนิวซีแลนด์ ศึกษาทางด้านบริหารธุรกิจโฆษณาจากไครสต์เชิร์ช ประเทศนิวซีแลนด์ จากนั้นศึกษาต่อด้านการถ่ายภาพอีก 2 ปีที่เมืองเวลลิงตัน ประเทศนิวซีแลนด์ ปัจจุบันแต่งงานแล้วมีลูกสาว 1 คน
มีผลงานโฆษณาที่สร้างชื่อ เป็นงานโฆษณาเครื่องสำอางยี่ห้องหนึ่ง ที่ถ่ายคู่กับสินิทรา บุณยศักดิ์ มีผลงานถ่ายแบบ ผลงานละครโทรทัศน์เช่นเรื่อง เมียรายวัน ,คู่รัก, รังหนาว เป็นต้น ส่วนผลงานแสดงภาพยนตร์ แสดงเรื่อง 303 กลัว กล้า อาฆาต รับบทเป็นบาทหลวงวิวัฒน์
การเสียชีวิต
หลังป่วยด้วยโรคกล้ามเนื้ออ่อนแรง และภาวะซึมเศร้ามานานกว่า 2 ปี เมื่อวันที่ 16 มกราคม พ.ศ. 2565 เวลา 11.30 น. ไมเคิล พูพาร์ต ได้ตัดสินใจใช้อาวุธปืนลูกโม่ ขนาด .22 ยิงตัวเองเสียชีวิต ณ บ้านพักในซอยนาคนิวาส 5 แขวงลาดพร้าว เขตลาดพร้าว กรุงเทพมหานคร สิริอายุ 52 ปี
สหพันธ์เรือแคนูนานาชาติ
สหพันธ์เรือแคนูนานาชาติ (International Canoe Federation) อักษรย่อ ICF เป็นองค์กรที่ควบคุมดูแลกีฬาเรือแคนูระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF) สำนักงานใหญ่ตั้งอยู่ที่โลซาน ประเทศสวิตเซอร์แลนด์ ก่อตั้งขึ้นในปี พ.ศ. 2489 มีสมาชิก 157 สหพันธ์แห่งชาติ ในปี ค.ศ. 2551 มีสมาชิกเพิ่มอีก 7 สมาคม ประธานคนปัจจุบันคือ José Perurena
เสาแบบไอออนิก
เสาแบบไอออนิกมีลักษณะเสาเรียวสง่า แผ่นหินบนเสาเป็นรูปโค้งย้อยม้วนลงมาทั้งสองข้าง เหนือขึ้นไปเป็นรูปฐาน 3 ชั้น บริเวณเสา (shaft) ถูกรองรับด้วยฐานใต้เสา (stylobate) ซึ่งเป็นคนละชิ้นแยกจากกัน บริเวณยอดหรือหัวเสา (capital) มักจะตกแต่งด้วยลายประดับรูปไข่ (egg-and-dart)
เดอะพาวเวอร์ทริป
เดอะพาวเวอร์ทริป (อังกฤษ: The Power Trip) เป็นกลุ่มนักมวยปล้ำ มีสมาชิก 4 คน และ อดีตสมาชิก 6 คน เซ็นสัญญากับสมาคม WWF ปัจจุบันได้แตกทีมไปเรียบร้อย
วัดวรนายกรังสรรค์เจติยบรรพตาราม
วัดวรนายกรังสรรค์เจติยบรรพตาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลบางปะหัน อำเภอบางปะหัน จังหวัดพระนครศรีอยุธยา มีเนื้อที่ 52 ไร่ มีที่ธรณีสงฆ์ 1 แปลง เนื้อที่ 21 ไร่ 40 ตารางวา
วัดวรนายกรังสรรค์เจติยบรรพตาราม เดิมชื่อว่า วัดเขาดิน โดยเหตุที่บริเวณนี้เป็นที่เนินดินสูงผิดกว่าที่อื่น มีชื่ออื่นว่า วัดปากน้ำแม่โพสพ หรือ วัดปากน้ำประสบ เพราะตั้งอยู่ตรงปากแม่น้ำที่ไหลแยกออกจากแม่น้ำลพบุรี สร้างในสมัยพระเจ้าทรงธรรม พระพรหมมุนี พระอาจารย์ของสมเด็จพระนารายณ์ได้เคยอยู่ที่วัดนี้เป็นวัดที่มีความสำคัญและเจริญรุ่งเรืองมาก ต่อมาเป็นวัดร้าง จนในสมัยพระบาทสมเด็จพระนั่งเกล้าเจ้าอยู่หัว เจ้าพระยาบดินทร์เดชา (สิงห์ สิงหเสนี) ได้มาปฏิสังขรณ์ครั้งหนึ่ง ต่อมาเจ้าพระยาภูธราภัย (นุช บุณยรัตพันธุ์) ที่สมุหนายกในสมัยรัชกาลที่ 4–5 ได้มาปฏิสังขรณ์ครั้งใหญ่และเมื่อ พ.ศ. 2417 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาบรรจุพระบรมสารีริกธาตุที่พระเจดีย์ และได้ทรงพระกรุณาโปรดเกล้าฯ เปลี่ยนชื่อ เป็น "วัดวรนายกรังสรรค์เจติยบรรพตาราม" และยกฐานะเป็นพระอารามหลวง
เสนาสนะและปูชนียวัตถุต่าง ๆ เช่น พระอุโบสถไม่มีช่อฟ้า ตั้งอยู่บนเนินดินสูง เชื่อกันว่าฐานพระอุโบสถนี้เป็นซุงไม้สักจำนวนมากมีกำแพงแก้วสองชั้น พระเจดีย์สูง 20 วา ฐานโดยรอบ 20 วา ทรงลอมฟาง ภายในบรรจุพระบรมสารีริกธาตุ มีกำแพงล้อมพระเจดีย์ หอระฆังอยู่บนฐานปูนสี่เหลี่ยม
ปลาตะเพียนสาละวิน
ปลาตะเพียนสาละวิน หรือ ปลาตะพากสาละวิน ปลาน้ำจืดชนิดหนึ่ง มีชื่อวิทยาศาสตร์ว่า Hypsibarbus salweenensis ในวงศ์ปลาตะเพียน (Cyprinidae) เป็นปลาตะพากชนิดหนึ่ง มีขนาดความยาวประมาณ 20–40 เซนติเมตรเท่านั้น จัดเป็นปลาที่เล็กกว่าปลาตะพากชนิดอื่น มีลักษณะคือ ครีบหลังยกสูงตอนปลายมีสีดำ มีก้านครีบแข็งที่อันที่ 2 หยักที่ขอบด้านท้าย ครีบก้นสูงและมีฐานครีบสั้น เกล็ดไม่มีสีเหลืองหรือสีส้มหรือสีแดงเช่นปลาตะพากชนิดอื่น ๆ และมีรูปร่างที่ยาวกว่าปลาตะพากชนิดอื่น ๆ อย่างเห็นได้ชัด มีพฤติกรรมที่ไม่ทราบแน่นอนและพบเฉพาะลุ่มน้ำสาละวินในภาคตะวันตกของไทยที่ติดกับชายแดนพม่าเท่านั้น
ชนานันท์ ป้อมบุปผา
ชนานันท์ ป้อมบุปผา เกิดวันที่ 17 มีนาคม พ.ศ. 2535 เป็นนักฟุตบอลชาวไทยเกิดที่จังหวัดสุพรรณบุรี ชนานันท์เคยศึกษาและเป็นนักกีฬาฟุตบอลที่โรงเรียนอัสสัมชัญ ธนบุรี ก่อนจะมีโอกาสได้มาเล่นไทยพรีเมียร์ลีกกับเอสซีจี เมืองทอง ยูไนเต็ดตั้งแต่อายุ 17 ปี หลังจากนั้นย้ายไปเล่นให้กับสโมสรอินทรีเพื่อนตำรวจ สโมสรโอสถสภา M-150 สระบุรี และสโมสรฟุตบอลสุพรรณบุรี ปัจจุบันเล่นให้กับแบงค็อก ยูไนเต็ดในตำแหน่งกองหน้า
เครือจักรภพแห่งประชาชาติ
เครือจักรภพแห่งประชาชาติ (Commonwealth of Nations) ชื่อเดิมคือ เครือจักรภพบริเตน (British Commonwealth) หรือเรียกอย่างง่ายว่า เครือจักรภพ เป็นองค์กรระหว่างประเทศในระดับรัฐบาล ประกอบด้วย 56 ชาติสมาชิกซึ่งส่วนมากเป็นอดีตอาณานิคมของจักรวรรดิบริเตน เครือจักรภพมีการดำเนินงานโดยยึดหลักฉันทามติของชาติสมาชิกจากที่ประชุม เครือจักรภพมีการดำเนินงานโดยสำนักเลขาธิการเครือจักรภพและองค์กรอิสระ
ในกลางคริสต์ศตวรรษที่ 20 อาณานิคมต่าง ๆ ของสหราชอาณาจักรเริ่มได้รับเอกราชเป็นของตนเอง เครือจักรภพแห่งประชาชาติกำเนิดขึ้นเมื่อมีปฏิญญาลอนดอนใน ค.ศ. 1949 ปฏิญญาได้กำหนดรายชื่อของชาติสมาชิกไว้ และกำหนดให้ชาติสมาชิกมีความเป็น "อิสระและเท่าเทียมกัน" โดยมีสมเด็จพระเจ้าชาลส์ที่ 3 ซึ่งเป็นประมุขของเครือจักรภพเป็นสัญลักษณ์ขององค์กร สมเด็จพระราชาธิบดีฯ ยังทรงดำรงตำแหน่งประมุขแห่งรัฐของ 15 ชาติสมาชิกเครือจักรภพที่มีสถานะเป็น ราชอาณาจักรเครือจักรภพ ส่วนอีก 36 ชาติสมาชิกมีสถานะเป็นสาธารณรัฐ และอีก 5 ชาติสมาชิกมีราชวงศ์เป็นของตนเอง
ฌ็อง-ปอล มารา
ฌ็อง-ปอล มารา (Jean-Paul Marat) เป็นนักทฤษฎีการเมือง แพทย์ และนักวิทยาศาสตร์ชาวฝรั่งเศส มีชื่อเสียงขึ้นมาจากการเขียนบทความทางการเมืองฝ่ายซ้ายจัดลงในหนังสือพิมพ์ในช่วงการปฏิวัติฝรั่งเศส เขาเป็นหนึ่งในสื่อมวลชนหัวซ้ายจัดที่สุดในช่วงการปฏิวัติฝรั่งเศส เขาเป็นกระบอกเสียงให้สำคัญแก่พวกซ็อง-กูว์ล็อต (ชนชั้นกลางและล่าง) ผ่านใบปลิว ป้ายประกาศ หนังสือพิมพ์ โดยเฉพาะหนังสือพิมพ์ ลามีดูว์เปิปล์ ("เพื่อนประชาชน") ซึ่งช่วยทำให้เขามีเส้นสายกับกลุ่มลามงตาญในสโมสรฌากอแบ็ง ซึ่งกลุ่มนี้ก้าวขึ้นมามีอำนาจในเดือนมิถุนายน ค.ศ. 1793